De unge stemmer ikke langt fra meningsmålingerne. Det viser resultatet på Elevernes Folketingsvalg.

Elever fra 110 folkeskoler og ungdomsuddannelser har den seneste uge haft mulighed for at stemme til Elevernes Folketingsvalg. Det er unge mellem 13 og 20 år, der har haft mulighed for at deltage, og der er cirka 15.000 elever, der har benyttet sig af muligheden. Resultatet af det alternative folketingsvalg viser, at de unge vil sammensætte et Folketing, der til forveksling ligner det folketing, som meningsmålingerne i disse dage forudser. Det er Danske Gymnasiers Sammenslutning (DGS), Danske Skoleelever (DSE) og virksomheden Assembly Voting, der står bag Elevernes Folketingsvalg 2011. Se resultatet af Elevernes Folketingsvalg her under: A: Socialdemokratiet                               15.71% B. Det Radikale Venstre                          12.19 % C. Det Konservative Folkeparti               5.11% F. SF - Socialistisk Folkeparti                 11.5% I. Liberal Alliance                                    10.55% K. Kristendemokraterne                          1.54% O. Dansk Folkeparti                                6.3% V. Venstre, Danmarks Liberale Parti        19.14% Ø. Enhedslisten - De Rød-Grønne            10.14% Blank stemme                                           7.82%